title: تمازيغت (وسط لمغريب)
text: بين لقرن 12 و 15، كان وسط لأطلس بحال باقي لبلايص ف لمغريب تابع للحكم ديال سلالات لأمازيغية ديال لمرابطين، لموحدين ولمرينيين. ومن لقرن 17 لدابا، لمنطقة تابعة لحكم لعلويين. ولكن، لحد لقرن 20 كانت سيطرة على لمنطقة محدودة وكانو أغلب جوايه ديالها ف بلاد سيبة، يعني كيعتارفو ماليها بالحكم لملكي ولكن ما كاين حتى خضوع سياسي ليه. ف لقرن 16، رجعات تمازيغت لمنطقة تافيلالت لي كانت معربة، وكان رجوعها على يد أيت عطا لي مدو سيطرة ديالهم ف لمنطقة، و خلاو قبايل خرين يجتمعو ف تحالف ديال أيت يافلمان باش يدافعو على راسهم.